
POROČILO O PODALJŠANJU AKREDITACIJE ŠTUDIJSKEGA PROGRAMA

Vlagatelj/i: 
Predlagatelj/i: 
Študijski program/i: 
Datum obiska: 

Svet Nacionalne agencije Republike Slovenije za kakovost v visokem šolstvu je dne  imenoval skupino strokovnjakov za presojo v postopku podaljšanja akreditacije študijskega programa, v sestavi:

predsednik(ca)	Bojan Borstner, Univerza v Mariboru
član(ica)	Rok Svetlič, Univerza na Primorskem
član(ica)	Marinko Vidovič, Univerza v Splitu
član(ica)	Peter Papež, Univerza v Mariboru, študent

Predstavnik(ca) agencije je bil(a): 

Podpis predsednika(ce) skupine strokovnjakov: ___________________________
Datum oddaje skupnega poročila agenciji: 














UVOD
Skupina strokovnjakov je sklep o imenovanju in gradivo za presojo prejela 12. 2. 2016. Obisk zavoda Teološka fakulteta, UL je bil opravljen 5. in 6. 4. 2016 in je potekal po urniku, ki je bil usklajen z vodstvom visokošolskega zavoda. Skupina strokovnjakov je na pripravljalnem sestanku, ki je potekal 4. 4. 2016, uskladila priprave na obisk in kasneje pripravila skupno poročilo o zunanji evalvaciji. Po preučitvi odzivnega poročila, ki ga je pripravila Teološka fakulteta, podajamo sklepno skupno poročilo.



1. ORGANIZACIJA IN IZVEDBA IZOBRAŽEVANJA
Tretjestopenjski doktorski študijski program Teologija

Ugotovljeno dejansko stanje
· Izpolnjevanje meril za akreditacijo
Tretjestopenjski študijski program Teologija izpolnjuje merila za akreditacijo v točki Organizacija in izvedba izobraževanja.


· Analiza ugotovitev
· Doktorski študijski program Teologija se izvaja v skladu s strategijo in vizijo, ki je predstavljena v dokumentih priprave študijskih programov. Program je logično nadaljevanje dveh študijskih programov, ki jih izvaja TEOF: enovitega magistrskega študijskega programa Teologija in magistrskega študijskega programa Zakonski in družinski študiji. 
· V skladu s strategijo TEOF skrbnik programa in sodelavci na ustreznih katedrah redno analizirajo dejstvena stanja in spremlja kvaliteto ter izvedbo študijskega programa. Pomembno vlogo v tem procesu ima komisija za kakovost. 
· Program študija v celoti temelji na sodobnih znanstvenih spoznanjih tako na področju teologije kot na področju zakonskih in družinskih študij. Večina učiteljev, ki sodeluje v študijskem procesu, je redno zaposlenih na TEOF. Prav tako imajo vsi veljavne odločbe v habilitacijske nazive. Vključeni so v številne projekte in raziskovalne programe. Vsi visokošolski učitelji in visokošolski sodelavci opravljajo poleg pedagoškega tudi znanstveno, raziskovalno in strokovno delo. Svoje izsledke redno objavljajo v številnih publikacijah. Prav tako izsledke znanstveno raziskovalnega dela redno vključujejo v pedagoško prakso. V raziskovalne projekte so vključeni tudi študentje. 
· Evalvacija poteka že med samim izvajanjem programa, posamezne ugotovitve so bile že implementirane (premiki predmetov, spreminjanje izbirnosti) in tako omogočajo boljšo izvedbo študijskega procesa.
· Vrednotenje študentskih obremenitev v ECTS sistemu je korektna. Pogoji za prehode iz letnika v letnik, načini dokončanja študija, možnosti priznavanja znanj, ki so pridobljena v formalnih in neformalnih oblikah izobraževanja, so jasno in nedvoumno opredeljeni tako v samem študijskem programu kot v ustreznih aktih institucije.
· Doktorski študijski program Teologija je pripravljen skladno z zakonskimi določili in vsebuje vse nujne in zadostne elemente, ki so zahtevani. Teološka fakulteta (TEOF) UL je registrirana za področje, v katero se umešča presojani program, ki je ustrezno razvrščen tudi po vseh predvidenih klasifikacijah študijskih področij (teologija – humanistika; psihoterapija – družbene vede). Temeljni cilji in učni izidi so v presojanem programu skladni z začrtanimi splošnimi in predmetno specifičnimi kompetencami, ki jih dosegajo diplomanti. Program je v celoti primerljiv z ustreznimi tujimi programi. Zaradi dejstva, da program povezuje študente, ki prihajajo iz raznolikih predhodnih študijskih programov, bi kazalo ob vstopnem delu programa, ki je skupen za obe usmeritvi, uvesti še možnost propedevtičnega podpornega svetovanja in usposabljanja, da bi se lahko manki na posameznih področjih čim hitreje presegli in ne bi bilo treba v samih procesih izvedbe posameznih skupnih predmetov imeti uvajalnih kurzov.
· Doktorski študijski program Teologija usposablja doktorande za znanstveno-raziskovalno in svetovalno delo na področjih humanistike in družbenih ved (področja duhovnosti, etike, medkulturnih in medreligijskih odnosov, terapevtskega svetovanja na področju zakona in družine.). Omogoča razvijanje poglobljenega razumevanja teoretskih in metodoloških konceptov na področju teologije; utemeljuje samostojno razvijanje novega znanja in reševanje najzahtevnejših strokovnih in znanstvenih problemov v interdisciplinarni perspektivi. V tem kontekstu imata pomembno vlogo kritična refleksija in izgrajena etična odgovornost, saj raziskovanje ni nekaj, kar se dogaja v slonokoščenem stolp znanosti, ampak vključuje vsakokratno tako znanstveno skupnost kot širšo družbo. Zato so tako imenovane mehke veščine, ki jih doktorandi v program pridobijo, odlična podlaga za krepitev čustvene povezanosti med ljudmi, kar prispeva k boljšemu zdravju družbe kot celote in večji ustvarjalnosti posameznikov v tej družbi.

Prednosti
· Dobro vzpostavljen sistem sprotnega ugotavljanje značilnosti, pomanjkljivosti in težav presojanega študijskega programa.
· Dobri medčloveški odnosi tako med študenti in učitelji kot tudi med študenti, učitelji in delavci v podpornih službah. 
· Odprtost za individualne potrebe, razlike.
· Skrbnik študijskega programa.

Priložnosti za izboljšanje

Vključevanje zunanjih deležnikov v izboljševanje in prenavljanje presojanega študijskega programa.
Odprtost za različne religiološke smeri.
· Vključevanje tujih učiteljev v izvedbo programa.
· Premislek o izvajanju skupnega dela programa.
· Možnost uvedbe propedevtično podpornega svetovanja in usposabljanja.

Neskladnosti
Niso ugotovljene.

Drugostopenjski magistrski študijski program Zakonski in družinski študiji
Ugotovljeno dejansko stanje
· Izpolnjevanje meril za akreditacijo
Presojani drugostopenjski magistrski študijski program Zakonski in družinski študiji izpolnjuje merila za akreditacijo v točki Organizacija in izvedba izobraževanja.

· Analiza ugotovitev
· Magistrski študijski program Zakonski in družinski študiji se izvaja v skladu s strategijo in vizijo, ki je predstavljena v dokumentih priprave študijskih programov. Program nima neposrednega vertikalnega predhodnika med prvostopenjskimi programi, ki jih izvaja TEOF, vendar predstavlja smiselno nadgradnjo in predmetnostno širitev le teh. Zato bi bilo smiselno dopolniti klasifikacijo področij na podoben način, kot je to narejeno pri doktorskem programu Teologija.
· Presojani program, tako kot skoraj vsi drugi programi na TEOF, deleži na ponujeni shemi skupnih predmetov. V nekaterih delih programa bi bilo smiselno izpeljati posebno izvedbo le teh predmetov.
· V skladu s strategijo TEOF skrbnik programa in sodelavci na ustreznih katedrah redno analizirajo dejstvena stanja in spremlja kvaliteto ter izvedbo študijskega programa. Pomembno vlogo v tem procesu ima komisija za kakovost. 
· Program študija v celoti temelji na sodobnih znanstvenih spoznanjih na področju zakonskih in družinskih študij in vključuje tudi relevantne dosežke z najširše razumljenega področja filozofije. Učitelji in sodelavci,, ki sodeluje v študijskem procesu, veljavne odločbe v habilitacijske nazive. Vključeni so v številne projekte in raziskovalne programe. Vsi visokošolski učitelji in visokošolski sodelavci opravljajo poleg pedagoškega tudi znanstveno, raziskovalno in strokovno delo. Svoje izsledke redno objavljajo v številnih publikacijah. Prav tako izsledke znanstveno raziskovalnega dela redno vključujejo v pedagoško prakso. V raziskovalne projekte so vključeni tudi študentje. 
· Evalvacija poteka že med samim izvajanjem programa, posamezne ugotovitve so bile že implementirane (premiki predmetov, spreminjanje izbirnosti, izvajanje skupnih predmetov) in tako omogočajo boljšo izvedbo študijskega procesa.
· Vrednotenje študentskih obremenitev v ECTS sistemu je korektna. Pogoji za prehode iz letnika v letnik, načini dokončanja študija, možnosti priznavanja znanj, ki so pridobljena v formalnih in neformalnih oblikah izobraževanja, so jasno in nedvoumno opredeljeni tako v samem študijskem programu kot v ustreznih aktih institucije. Kazalo bi promovirati zunanjo izbirnost in tako študentom omogočiti večjo obarvanost študija po njihovih lastnih preferencah.
· Dobro sodelovanje z Zvezo zakonskih in družinskih terapevtov Slovenije in Frančiškanskim družinskim inštitutom omogoča uresničevanje dodatnih, bolj praktičnih gradnikov študijskega programa.
· Povečevanje vključevanja zunanjih učiteljev in strokovnjakov iz prakse v študijski proces, kar je jasna želja študentov, bi lahko dodatno podgradila pridobljene kompetence diplomantov.
Prednosti
· Dobro vzpostavljen sistem sprotnega ugotavljanje značilnosti, pomanjkljivosti in težav presojanega študijskega programa.
· Dobri medčloveški odnosi tako med študenti in učitelji kot tudi med študenti, učitelji in delavci v podpornih službah. 
· Odprtost za individualne potrebe, razlike.
· Skrbnik študijskega programa.
· Sodelovanje z Zvezo zakonskih in družinskih terapevtov Slovenije in Frančiškanskim družinskim inštitutom.
· Ustrezna uravnoteženost teoretskih in bolj praktičnih vsebin.

Priložnosti za izboljšanje
Vključevanje zunanjih deležnikov v izboljševanje in prenavljanje presojanega študijskega programa.
Spodbujanje zunanje izbirnosti.
· Vključevanje tujih učiteljev in strokovnjakov iz prakse  v izvedbo programa.
· Premislek o izvajanju skupnega dela programa.
· Dopolniti klasifikacijo področij na podoben način, kot je to narejeno pri doktorskem programu Teologija.

Neskladnosti
Niso ugotovljene.

Študijski program za izpopolnjevanje Duhovno izpopolnjevanje
Ugotovljeno dejansko stanje
· Izpolnjevanje meril za akreditacijo
Presojani študijski program za izpopolnjevanje Duhovno izpopolnjevanje izpolnjuje merila za akreditacijo v točki Organizacija in izvedba izobraževanja.

· Analiza ugotovitev
· Študijski program za izpopolnjevanje Duhovno izpopolnjevanje se izvaja v skladu s strategijo in vizijo, ki je predstavljena v dokumentih priprave študijskih programov. Pri tem program temelji na dejstvenem stanju, da različni študijski programi, ki jih izvaja TEOF, vključujejo vse več laičnih študentov in še posebej žensk, kar razpira nove dimenzije na področju pastoralnega, vzgojnega in tudi socialnega delovanja. Pri tem prihajajo v ospredje socialne dimenzije in vprašanje vzgoje za vrednote. 
· V program se tako srečuje izvorna pastoralna in karitativna dejavnost, ki je osnovno vodilo delovanja duhovnikov in redovnic, z željo po pomoči v izgrajevanju duhovnosti na osebni in tudi skupinski ravni, kar ni nujno povezano z osebno religijsko opredelitvijo.
· Ker so študenti že zaposleni in vpeti v različne gospodarske in družbene sisteme, s svojimi, na novo pridobljenimi spoznanji, veščinami in spretnostmi, pomembno sooblikujejo mikro klimo v okoljih, kjer delujejo. 
· Sama časovna izvedba programa je prilagojena zmožnostim študentov in dejansko traja program dve leti. Na ta način se udejanja odprtost za individualne potrebe in razlike. Vse to pa je podgrajeno z dobrimi medsebojnimi odnosi.
· Študenti predlagajo, da bi se posamezne vsebine predmetov razširile z možnostmi vpogleda v nove duhovnosti in duhovne prakse, za kar bi bilo smiselno vključevati zunanje strokovnjake.
· Pri uresničevanju izvedbe programa je pomembno poudariti dobro sodelovanje tako s Slovensko škofovsko konferenco in redovnimi skupnostmi Slovenije kot tudi z Zvezo zakonskih in družinskih terapevtov Slovenije in Frančiškanskim družinskim inštitutom
· Vrednotenje študentskih obremenitev v ECTS sistemu je korektna. Pogoji za prehode iz letnika v letnik, načini dokončanja študija, možnosti priznavanja znanj, ki so pridobljena v formalnih in neformalnih oblikah izobraževanja, so jasno in nedvoumno opredeljeni tako v samem študijskem programu kot v ustreznih aktih institucije.
· 
Prednosti
· Dobro vzpostavljen sistem sprotnega ugotavljanje značilnosti, pomanjkljivosti in težav presojanega študijskega programa.
· Dobri medčloveški odnosi tako med študenti in učitelji kot tudi med študenti, učitelji in delavci v podpornih službah. 
· Odprtost za individualne potrebe, razlike.
· Prilagoditev časovne izvedbe programa pričakovanjem in hotenjem študentov.
· Skrbnik študijskega programa.
Priložnosti za izboljšanje
Večje vključevanje zunanjih deležnikov v izboljševanje in prenavljanje presojanega študijskega programa.
Udejanjanje možnosti spoznavanje alternativnih oblik duhovnosti in duhovnih praks.
· Vključevanje strokovnjakov iz različnih duhovnih paradigem v izvedbo programa.
Neskladnosti
Niso ugotovljene.

Študijski program za izpopolnjevanje Pastoralno izpopolnjevanje

Ugotovljeno dejansko stanje
· Izpolnjevanje meril za akreditacijo
Presojani študijski program za izpopolnjevanje Pastoralno izpopolnjevanje izpolnjuje merila za akreditacijo v točki Organizacija in izvedba izobraževanja.

· Analiza ugotovitev
· Študijski program za izpopolnjevanje Pastoralno izpopolnjevanje se izvaja v skladu s strategijo in vizijo, ki je predstavljena v dokumentih priprave študijskih programov. Ob tem je treba poudariti, da je program eksplicitno namenjem študentom, ki bodo posvečeni in bodo v prihodnjosti opravljali duhovniški poklic. Program je usklajen z zahtevami in napotki Kongregacije za Katoliško vzgojo in AVEPRO, mednarodne agencije, registrirane pri Evropski zvezi za ocenjevanje programov katoliške teologije in uresničuje pričakovanja in zahteve Slovenske škofovske konference ter redovnih skupnosti Slovenije. 
· Program uprimerja izvorno pastoralno in karitativno dejavnost, ki je osnovno vodilo delovanja bodočih duhovnikov.
· Dobri medčloveški odnosi in upoštevanje individualnih potreb ter razlik omogočajo kakovostno udejanjanje študijskega procesa.
· Evalvacija programa poteka že med samim izvajanjem. Posamezna nova spoznanja, ki so ustrezno utemeljena, se realizirajo in spremembe so primerno dokumentirane in sledljive.
· Vrednotenje študentskih obremenitev v ECTS sistemu je v večini primerov korektna, vendar pa študenti pri dveh predmetih predlagajo spremembe kreditnega točkovanja. 
· Možnosti priznavanja znanj, ki so pridobljena v formalnih in neformalnih oblikah izobraževanja, so jasno in nedvoumno opredeljeni tako v samem študijskem programu kot v ustreznih aktih institucije.
Prednosti
· Dobro vzpostavljen sistem sprotnega ugotavljanje značilnosti, pomanjkljivosti in težav presojanega študijskega programa.
· Dobri medčloveški odnosi tako med študenti in učitelji kot tudi med študenti, učitelji in delavci v podpornih službah. 
· Odprtost za individualne potrebe, razlike.
· Skrbnik študijskega programa.
Priložnosti za izboljšanje
· Premislek o ustreznosti kreditne uteži pri posameznih predmetih
Neskladnosti
Niso ugotovljene.

Drugostopenjski magistrski študijski program Religiologija in etika
Ugotovljeno dejansko stanje
· Izpolnjevanje meril za akreditacijo
Drugostopenjski magistrski študijski program Religiologija in etika izpolnjuje merila za akreditacijo v točki Organizacija in izvedba izobraževanja.

· Analiza ugotovitev
· Drugostopenjski magistrski študijski program Religiologija in etika je pripravljen skladno z zakonskimi določili in vsebuje vse nujne in zadostne elemente, ki so zahtevani. 
· TF UL je registrirana za področje, na katerega se umešča presojani program, ki je korektno o razvrščen tudi po vseh predvidenih klasifikacijah študijskih področij. 
· Temeljni cilji so v presojanem programu skladni z začrtanimi splošnimi in predmetno specifičnimi kompetencami. Kot beremo v vlogi, je osrednji namen programa, da odgovori na potrebe po poznavanju in razumevanju religij v svetu. 
· Tako so med splošnimi kompetencami so naštete naslednje: hermenevtične, teoretične in komunikacijske kompetence. Predmetno-specifične kompetence pa so razgrnjene v devetnajstih alinejah. 
· Skladno z izraženimi študentskimi pričakovanji bi bilo smiselno vpeljati posamezne elemente praktičnega usposabljanja.
· Program je primerljiv z ustreznimi tujimi programi (razčlenjenih je pet programov iz tujine) in omogoča študentom – tako odhajajočim v tujino kot prihajajočim iz tujine – poenostavljeno izmenjavo. Predmetnik izkazuje notranjo povezanost posameznih gradnikov in ustreza izhodiščni intenci presojanega programa. 
· Vrednotenje študentskih obremenitev v ECTS sistemu je uravnotežena. Pogoji za prehode iz letnika v letnik, načini dokončanja študija in druge okoliščine, ki določajo položaj študenta, so jasno in nedvoumno opredeljene.
Prednosti
· Izražena je bila pohvala podpornim službam pri prijavi projektov.
· Skrbnik študijskega programa.
Priložnosti za izboljšanje
· Vzpostavitev alternativnih načinov povezovanja s katoliškimi univerzami v romanskem svetu, ki so zaradi zasebnega značaja izključene iz standardnih mehanizmov izmenjav.
· Vključitev posameznih elementov praktičnega usposabljanja.
Neskladnosti
Niso ugotovljene.

Univerzitetni študijski program prve stopnje Teološki in religijski študiji
Ugotovljeno dejansko stanje
· Izpolnjevanje meril za akreditacijo
Univerzitetni študijski program prve stopnje Teološki in religijski študiji izpolnjuje merila za akreditacijo v točki Organizacija in izvedba izobraževanja.
· Analiza ugotovitev
· Na podlagi analize vloge je bilo ugotovljeno, da je univerzitetni študijski program prve stopnje Teološki in religijski študiji  zasnovan v skladu z veljavnimi predpisi. 
· V vsebinskem smislu sledi združevanju tematik s humanističnega, družboslovnega, kulturnega, teološkega in religijskega področja. S tem presega ozko usmeritev na teologijo, kar je v skladu s politiko fakultete, ki ji sledi že dlje časa. 
· Fakulteta je pridobila akreditacijo za vsa področja, ki jih ta in drugi programi pokrivajo. 
· Med cilji programa so teoretična in metodološka znanja, kar nabor splošnih in predmetno-specifičnih kompetenc tudi potrjuje. 
· Pri ugotavljanju ustrezne kreditne uteženosti se pojavljajo posamezna razhajanja med študentsko zaznavo in pričakovanji učiteljev.
· Pregled primerljivosti programa z drugimi programi sloni na primerjavi z dvema belgijskima in enim francoskim, ki so po strukturi, vsebini in pridobljenih kompetencah podobni. Odstopanja so ustrezno izpostavljena, zlasti okoliščina, da je v državah, kjer se primerjani programi izvajajo, možnost verouka v šolah. Ker tega v Sloveniji ni, so zaposlitvene možnosti bistveno zmanjšane. 
· Primerljivost omogoča tudi obojestransko izmenjavo študentov tekom študija. Vse obveznosti so pregledno točkovno ovrednotene. Za povečevanje izmenjav bi kazalo poiskati alternativne načine povezovanja s katoliškimi univerzami v romanskem svetu, ki so zaradi zasebnega značaja izključene iz standardnih mehanizmov izmenjav.
· Iz vloge in razgovor evidentno sledi, da so odnosi med učitelji, sodelavci in študenti zelo dobro in na ustrezni akademski ravni.
· Diplomanti lahko nadaljujejo študij na isti fakulteti ali na kateri drugi, pogoji so podani. Kljub vsebinsko široki zastavitvi programa Uredba o standardni klasifikacij poklicev v RS profil diplomanta uvršča med poklice verskih delavcev (enota 2460.06) oz. na področje članov/članic samostanskih skupnosti. Zaposljivosti v gospodarstvu vloga ne navaja, možnosti zaposlitve v negospodarstvu so korektno opisane.
Prednosti
· Zavzet in akademski odnos na ravni učitelj in študent.
· Skrbnik študijskega programa.
Priložnosti za izboljšanje
· Vzpostavitev alternativnih načinov povezovanja s katoliškimi univerzami v romanskem svetu, ki so zaradi zasebnega značaja izključene iz standardnih mehanizmov izmenjav.
· Nesorazmerja v obremenitvi glede na kreditno točkovanje nekaterih predmetov.

Neskladnosti
Niso ugotovljene.
Ugotovljeno dejansko stanje

Univerzitetni dvodisciplinarni študijski program prve stopnje Teološki študiji
Izpolnjevanje meril za akreditacijo
Univerzitetni dvodisciplinarni študijski program prve stopnje Teološki študiji izpolnjuje merila za akreditacijo v točki Organizacija in izvedba izobraževanja.
· Analiza ugotovitev
· Univerzitetni dvodisciplinarni študijski program prve stopnje Teološki študiji je pripravljen skladno z zakonskimi določili in vsebuje vse nujne in zadostne elemente. Poleg teologije, ki je omenjena v imenu programa, sega tudi na področje drugih ved (filozofije, sociologije, psihologije in etike), kolikor je to potrebno, da človeka pojmuje v luči biblično krščanskega izročila. 
· Nabor predmetov, ki jih študenti tekom študija absolvirajo, in niz kompetenc, ki jih pridobijo, je ustrezen pričakovanjem za tovrsten študijski program. Med splošnimi so naštete instrumentalno-uporabnostne, osebnostno-komunikacijske kompetence, sistemsko-sintezne kompetence, ki se nadalje delijo v več alinej. Podobno preglednico najdemo tudi v razdelku o predmetno-specifičnih kompetencah. 
· Z uvedbo skrbnika študijskega programa je omogočeno sprotno ugotavljanje težav in pomanjkljivosti v izvedbi ter tudi priprava podlag za ustrezne spremembe; za dokumentiranje in zagotavljanje sledljivosti le teh ima zavod zagotovljeno ustrezno sistemsko rešitev.
· Primerljivost je izkazana s pomočjo s šestih programov iz Belgije, Švice in Francije. Notranja logika predmetnika in horizontalna ter vertikalna povezanost posameznih gradnikov ustrezata izhodiščni intenci presojanega programa.
· Preglednica obremenitev študentov v ECTS sistemu je uravnotežena. 
· Strokovni naslov in njegova okrajšava sta skladna z osnovnimi cilji in pridobljenimi kompetencami diplomantov. 
· TEOF mora poskrbeti za večjo prepoznavnost diplomantov in hkrati za realno predstavitev možnosti zaposlovanja bodočih diplomantov.
· V grobem program ostaja zavezan ideji, da se z dvodisciplinarno obliko študija omogoči plemenitenje teoloških znanj z drugimi vedami, zlasti s tistimi, ki jih pokriva Filozofska fakulteta. 
· Glede na specifiko študija so skupine ustrezne, med 10 in 15 vpisanih na letnik, kar omogoča kakovostno delo, vzpostavljanje dobrih medsebojnih odnosov, upoštevanje individualnih razlik in posebnosti ter vpeljavo sodobnejših didaktičnih pristopov. 

Prednosti
· Zaznali smo oseben odnos pri izvajanju progama, kar da majhni skupni študentov še dodatno vrednost.
· Isti predmeti na vseh fakultetah po svetu, kar še posebej olajša izmenjavo.
· Skrbnik študijskega programa.

Priložnosti za izboljšanje
· Vzpostavitev alternativnih načinov povezovanja s katoliškimi univerzami v romanskem svetu, ki so zaradi zasebnega značaja izključene iz standardnih mehanizmov izmenjav.
· Jasnejša opredelitev in informacija o zaposljivosti.
Neskladnosti
Niso ugotovljene.



2. VPETOST V OKOLJE

Ugotovljeno dejansko stanje
· Izpolnjevanje meril za akreditacijo
Presojani študijski programi na področju Vpetost v okolje izpolnjujejo 23. člen Meril za akreditacijo in zunanjo evalvacijo visokošolskih zavodov in študijskih programov (v nadaljevanju: Merila) .

· Analiza ugotovitev
· Teološka fakulteta Univerze v Ljubljani je avtonomna in ustvarjalna akademska skupnost učiteljev, raziskovalcev, študentov in drugih sodelavcev. Čeprav je bila skoraj pol stoletja izključena iz javnega sistema terciarnega izobraževanja v Sloveniji, je uspela dopolniti svojo izvorno poslanstvo, s programi prve, druge in tretje stopnje ter programi za izpopolnjevanje za t. i. študente laike. 
· Visokošolski zavod je s stalnim sodelovanjem kadrov in študentov povezan z razvojem okolja in zato izpolnjuje 1. točko 23. člena Meril. V viziji so zapisali, da bo visokošolski zavod do leta 2020 uveljavljena ustanova, ki bo znatno prispevala k razvoju humanistične in družboslovne znanosti. Prizadevali si bodo uvrstiti se med najboljše teološke fakultete, ki izstopajo s svojo odličnostjo profesorjev, raziskovalcev in študentov ter kakovostjo študija. Dvigniti želijo tudi kvaliteto izobraževanja. Menimo, da bi visokošolski zavod lahko bolj podrobno in merljivo zastavil svojo vizijo, s pomočjo točno določenih kazalnikov. Prednost visokošolskega zavoda vidimo v mednarodni vpetosti v okolje in dobri povezanosti z mednarodnimi institucijami in zavodi, predvsem s pomočjo posameznih visokošolskih učiteljev. Vsekakor pa bi lahko visokošolski zavod poskusil pridobiti še več bilateralnih pogodb za sodelovanje in mednarodne izmenjave, predvsem s področja sosednje Italije in tudi Francije.
· Med obiskom smo ugotovili, da zavod izpolnjuje 2. točko 23. člena Meril, saj spremlja zaposljivost svojih diplomantov. Visokošolski zavod odlično sodeluje s Slovensko škofovsko konferenco, redovnimi skupnostmi na Slovenskem, Zvezo zakonskih in družinskih terapevtov Slovenije ter Frančiškanskim družinskim inštitutom, ki so v veliki meri zaposlovalci študentov in diplomantov visokošolskega zavoda.
· Visokošolski zavod izpolnjuje 3. in 4 točko 23. člena Meril, saj spremlja učne izide in pridobljene kompetence študentov in diplomantov tako preko sistema anketiranja v VIS, kot tudi z razgovori s posameznimi zaposlovalci. Na ta način diplomantom omogoča vključevanje v javno življenje in družbene procese. Prav tako visokošolski zavod usklajuje vpis glede na potrebe po diplomantih, izvajanih študijskih programov. Pridobljene kompetence diplomantov so skladne z veljavnimi učnimi načrti predmetov in so ustrezno podkrepljene z znanstveno-raziskovalnim delom sodelavcev visokošolskega zavoda. V zadnjih letih je prišlo do prenove več predmetov in študijskih programov z željo po zagotavljanju novih znanj in boljših možnostih diplomantov pri vstopu na trg dela. 
· Potrebno pa je poudariti, da si mora visokošolski zavod v prihodnje prizadevati, za skrb, za aktivno promocijo profila diplomantov in skrbeti za spremljanje konkurenčnosti diplomantov na trgu dela. Prav tako si mora prizadevati za zagotavljanje nastavkom za mreženje z že obstoječimi in novimi potencialnimi delodajalci, ki niso neposredno povezani z Rimskokatoliško cerkvijo v Sloveniji, kot so npr. nevladne organizacije, socialne organizacije,… Pomembno je tudi, da si visokošolski zavod prizadeva za vpis, vseh profilov diplomantov, v javno veljaven register poklicev, s tem bo dosežena večja prepoznavnost in možnost za zaposlitev.

Prednosti
Mednarodne povezave institucije.
Fakulteta odlično sodeluje s Slovensko škofovsko konferenco in redovnimi skupnostmi na Slovenskem.
Sodelovanje z Zvezo zakonskih in družinskih terapevtov Slovenije.


Priložnosti za izboljšanje
Skrb za aktivno promocijo profila diplomanta in skrb za spremljanje konkurenčnosti diplomantov na trgu dela.
Zagotavljanje nastavkov za mreženje z možnimi novimi zaposlovalci (nevladne organizacije, socialne organizacije,...), ki niso neposredno povezani z Rimskokatoliško cerkvijo v Sloveniji.
Prizadevanje za vpis v register poklicev.
Poskus pridobitve bilateralnih pogodb za sodelovanje in mednarodne izmenjave predvsem z Italijo in Francijo.

Neskladnosti
Niso bile ugotovljene.


3. DELOVANJE VISOKOŠOLSKEGA ZAVODA
	
Ugotovljeno dejansko stanje
· Izpolnjevanje meril za akreditacijo
TEOF ustreza kriterijem 4., 5. in 7. do 10. točke 24. člena Meril za akreditacijo.

· Analiza ugotovitev
· Teološka fakulteta je  v slovenskem in mednarodnem okolju uveljavljen visokošolski zavod, ki izpolnjuje svoj temeljni  namen skozi jasno izraženo poslanstvo in vizijo, ki je usklajena z univerzitetno in hkrati ustreza pričakovanjem, željam in potrebam Slovenske škofovske konferenca in redovnih skupnosti na Slovenskem. Fakulteta ima dobro razdelane notranje mehanizme za analize dejanskega doseganja zastavljenih ciljev in hkratnega ugotavljanja pomanjkljivosti in potencialnih težav pri uresničevanju razvojnih smernic. 
· Notranja organiziranost, ki temelji na katedrah in institutih, omogoča učiteljem in sodelavcem inovativno izgrajevanje znanstvene podstati za pedagoški proces. Učitelji uspešno posredujejo svoje raziskovalne dosežke študentom in jih sočasno vpeljujejo v svet raziskovanja. V več primerih študenti, predvsem v seminarjih, neposredno sodelujejo v raziskovalnem delu — vključevanja v družboslovno religioloških empiričnih raziskavah, zgodovinska raziskovanja, proučevanja in reflektiranja karitativnega, katehetskega in pastoralnega delovanja ter v posamezne obliki zakonskega in družinskega svetovanja. 
· Vsak študijski program ima svojega skrbnika, ki natančno spremlja izvajanje programa in sproti ugotavlja njegove prednosti in pomanjkljivosti. Na tej podlagi je skrbnik, v dogovoru z drugimi vključenimi v udejanjanje programa, kompetenten za podajanje ustreznih predlogov za spremembe, ki ciljajo na izboljšanje programa. Zaradi celovite programa nad potekom dela v programu imajo skrbniki tudi možnost predlaganja vključevanja zunanjih učiteljev in sodelavcev, kar lahko pomembno izboljša kakovost dosežkov v posameznih programih.
· Vse organizacijske enote zavoda imajo redna srečanja in sestanke, na katerih se analizirajo tako izvedbe znotraj posameznih študijskih programov kot tudi doseganje zastavljenih ciljev na znanstveno-raziskovalnem in strokovno-propedevtičnem področju.
· Študenti sodelujejo v delu posameznih komisij in senata na enakopravni podlagi in njihova aktivnost in dejansko vključenost pripomore k doseganju temeljnega zastavljenega cilja – postati ena od najboljših teoloških fakultet 
· V programih, ki se izvajajo na dveh lokacijah (Ljubljana in Maribor), bi bilo treba izboljšati notranjo komunikacijo, saj so študenti, ki so v Mariboru za le te včasih prikrajšani.
· Na zavodu vladajo izjemno dobri medčloveški odnosi tako znotraj posameznih deležnikov kot med njimi (študenti, učitelje, sodelavci, člani podpornih služb). 
· Zavod izvaja študijskje programe, ki so ali enodisciplinarni ali dvodisciplinarni. Morda bi kazalo razmisliti o možnosti, ki je realizirana na nekaterih tujih institucijah, da se udejanijo nova utežnostna razmerja (ne zgolj 50/50, ampak npr. tudi 70/30).
· Študenti na podlagi razdelane izbirnosti lahko vpisujejo izbirne predmete na podlagi fakultetnega (notranja) in univerzitetnega nabora (zunanja). Predvsem druga oblika je slabo razvita, zato bi kazalo promovirati zunanjo izbirnost, ki bogati interdisciplinarnost študijskih programov in lahko pomembno prispeva k pridobivanju dodatnih kompetenc.
· Teološka fakulteta je dobro povezana z drugimi Teološkimi fakultetami po Evropi in svetu. Mednarodno sodelovanje je ustrezno uresničeno v raziskovalnih projektih (mednarodnih programih, bilateralnih ali multilateralnih  programih ter meduniverzitetnih sporazumih ipd.), v tematskih omrežjih, intenzivnih programih in drugih projektih, ki pospešujejo  vključevanje v evropski visokošolski prostor, v programih mobilnosti za študente ter visokošolske učitelje in sodelavce  (bilateralni ali multilateralni programi ter meduniverzitetni sporazumi). Pri tem moramo posebej izpostaviti poletno šolo, ki predstavlja pomembno novost pri vključevanju v mednarodno okolje.
· V tem okviru bi kazalo organizirati v podpornih službah projektno pisarno, ki bi lahko odigrala pomembno vlogo pri pripravi projektne dokumentacije in nato pri spremljanju uresničevanja posameznih projektov.
· Ob tem pa bi kazalo skleniti še dodatne dvostranske sporazume s posameznimi teološkimi fakultetami v evropskem prostoru, ki niso del javnega šolstva in je tako možnost izmenjave študentov praktično izničena, saj niso del sistema, ki ga (so)financira Evropska skupnost.
· 
Prednosti
· Pristni odnosi med vsemi (notranjimi) deležniki na fakulteti.
· Uvedba instituta skrbnik študijskega programa. 
· Zelo dobro sodelovanje med skrbniki, učitelji, tutorji in vodji kateder ter institutov.
· Dobra projektna koordinacija dela na fakulteti.
· Učinkovita dvojnost notranje organiziranosti (katedre - izobraževalno, instituti – raziskovalno, strokovno, svetovalno delo)
Priložnosti za izboljšanje
Izboljšane komunikacije med ljubjansko in mariborsko lokacijo TEOF.
Priprava in podpis novih dvostranskih sporazumov z institucijami, ki v tujini niso del javnega šolstva.
Ustanovitev projektne pisarne.
Promocija zunanje izbirnosti.

Neskladnosti
Niso ugotovljene.


4. KADRI

Ugotovljeno dejansko stanje
· Izpolnjevanje meril za akreditacijo
· TEOF izpolnjuje pogoje, ki so zahtevani v 1., 2., 4. ter 7. točki čl. 25 Meril za akreditacijo.  Delna odstopanja se pojavljajo v točki 2 organizacija in izvajanje sobotnega leta.

· Analiza ugotovitev
· Teološka fakulteta ima ustrezno število in strukturo visokošolskih učiteljev in sodelavcev, ki omogočata uspešno pedagoško, znanstveno-raziskovalno in strokovno delo na področjih, ki jih pokriva presojani študijski program. TEOF vse to izkazuje z ustreznimi dokazili.  
· Visokošolski zavod ima dokazila o oblikah sodelovanja vseh visokošolskih učiteljev in sodelavcev ter znanstvenih delavcev z zavodom ter o mednarodni mobilnosti, organizaciji in izvajanju sobotnega leta.  
· Vsi visokošolski učitelji in sodelavci, ki izvajajo presojani študijski program, imajo veljavno izvolitev v naziv ali so v postopku za vnovično izvolitev. 
· Kadrovska piramida pri učiteljih in asistentih se izboljšuje.
· Udejanjanje instituta sobotnega leta na sistemski ravni bi lahko pomembno pripomogli k izboljšanju tako znanstveno raziskovalnega kot tudi pedagoškega dela učiteljev.
· Kljub dobri kadrovski strukturi se v posameznih programih še pojavljajo asistenti (trije primeri – eden na enoti v Mariboru, dva v Ljubljani. V vseh primerih gre za asistente z doktoratom, ki so že v postopku habilitacije za docente), ki izvajajo predavanja. Res pa je, da jim senat prizna veniam legendi za posamezno študijsko leto.
· Sestava senata upošteva načelo sorazmernosti predstavništva posameznih znanstvenih področij.
· Struktura in število podpornih delavcev – strokovnih, upravnih in tehničnih delavcev, zagotavlja kakovostno pomoč pri izvajanju študijskih programov in uresničevanju zastavljenih kratkoročnih in dolgoročnih ciljev institucije.
Prednosti
Stabilna kadrovska struktura. 
Podpora vodstva TEOFza izobraževanje v podpornih službah.
Pomlajevanje učiteljskega kadra in večje vključevanje asistentov.
Učinkovito delo podpornih služb.


Priložnosti za izboljšanje
· Spodbujanje mednarodne mobilnosti.
· Uresničevanje možnosti uporabe sobotnega leta.
· Odprava instituta veniam legendi.
· Permanentno vključevanje profesorjev z drugih institucij v pedagoški proces.

Neskladnosti
Niso ugotovljene.


5. ŠTUDENTI 

Ugotovljeno dejansko stanje
· Izpolnjevanje meril za akreditacijo
Presojani študijski programi, s področja presoje Študenti, izpolnjujejo merila za podaljšanje akreditacije, skladno s 1., 2., 4., 5., 6., in 9. točko 26. člena Meril  za akreditacijo in zunanjo evalvacijo visokošolskih zavodov in študijskih programov (v nadaljevanju: Merila).

· Analiza ugotovitev
· Visokošolski zavod izpolnjuje 1. točko 26. člena Meril, saj študentom omogoča vključevanje v znanstveno-raziskovalno dejavnost in strokovno dejavnost zavoda, le ta pa je odvisna od zanimanja, samoiniciativnosti in aktivnega pristopa študentov.
· Visokošolski zavod izpolnjuje 2. točko 26. člena Meril, saj študentom zagotavlja pomoč pri organiziranem pridobivanju znanja, spretnosti in veščin na drugih visokošolskih zavodih, v obliki izbirnih predmetov in sodelovanjem z ostalimi članicami Univerze v Ljubljani. Skladno z akti Teološke fakultete Univerze v Ljubljani in Univerze v Ljubljani se študentom, v obliki ECTS kreditnih točk prizna opravljene predmete na drugih visokošolskih zavodih in po predhodnem dogovoru tudi predmete opravljene v sklopu mednarodnih izmenjav npr. Erasmus. Priložnost za izboljšanje študenti vidijo predvsem pri večji promociji in spodbujanju mednarodnih izmenjav ter v vključevanju več praktičnega dela oz. prakse v proces izobraževanja.
· Visokošolski zavod ima vzpostavljen sistem svetovalnih storitev, povezanih z vpisom in pridobivanjem informacij, ki so povezane s študijem. To nalogo opravljajo strokovne službe in sicer referat. Prav tako so vse informacije dostopne na spletni strani fakultete (http://www.teof.uni-lj.si/). Na samem obisku smo ugotovili dobro informiranost študentov o obštudijskih dejavnostih in dogajanju na samem visokošolskem zavodu. Študenti dislocirane enote v Mariboru pa so izpostavili potrebo po boljši informiranosti, na način posredovanja informacij Ljubljana – Maribor in vpetosti v samo dogajanje matičnega visokošolskega zavoda. Študenti so še posebej izpostavili zadovoljstvo z delom strokovnih služb, njihovo odzivnostjo in pripravljenost za pomoč.
· Visokošolski zavod izpolnjuje 4. točko 26. člena Meril, saj ima vzpostavljen tutorski sistem, ki je organiziran v obliki tutorstva študentov in tutorstva visokošolskih učiteljev. Sistem je predvsem namenjen vključevanju v študentsko življenje in pomoči pri predmetih, predvsem študentom prvega letnika prve bolonjske stopnje. Študenti so kot prednost izpostavili kreditno ovrednotenje, aktivnega sodelovanje, pri izvajanju študentskega tutorstva, v obsegu 5 ECTS oz. priznavanju obveznosti enega izbirnega predmeta. V sklopu tutorskega sistema deluje tudi tutor za študente s posebnimi potrebami, kar se je v praksi izkazalo za zelo pozitivno. Na samem obisku smo ugotovili skrb in veliko podporo študentom s posebnimi potrebami, kar ocenjujemo kot prednost.
· Visokošolski zavod izpolnjuje 5. točko 26. člena Meril, saj število študentov na visokošolskega učitelja zagotavlja kakovostno izvedbo študijskih programov in doseganje ustreznih učnih izidov. Potrebno je izpostaviti majhne skupine študentov, pri izvajanju posameznega predmeta, kar so študenti izpostavili kot prednost. Prav tako so delo visokošolskih učiteljev in asistentov ocenili kot zelo pozitivno in izpostavili pristen in človeški odnos med študenti, učitelji in asistenti. Prednost je tudi možnost sodelovanja na t. i. poletni šoli, ki lahko študentu, ob aktivni participaciji, prinese kreditno ovrednotenje.
Skladno s 6. točko 26. člena Meril so bili študenti vključeni pri vrednotenju in posodabljanju študijskih programov preko predlogov, ki so bili dani nosilcem predmetov ali skrbnikom študijskih programov. V zadnjih letih je bilo več sprememb oz. prilagoditev študijskih vsebin oz. predmetov, ki so bile upoštevane tudi na predlog študentov.
Skladno z 9. točko 26. člena Meril visokošolski zavod študentom omogoča poklicno svetovanje oz. usmeritev. Pri poklicnem svetovanju je študentom, vsak teden, na voljo karierna svetovalka, ki pomaga in skrbi za informiranost študentov o zaposlitvenih možnostih, predvsem pri programih za t. i. študente laike. Na samem obisku pa so študenti izrazili željo po še bolj intenzivnem poklicnem svetovanju, predvsem pa po večji informiranosti o zaposljivosti diplomantov.
· 
Prednosti
Zadovoljstvo z delom strokovnih služb.
Zadovoljstvo z delom in odnosom visokošolskih učiteljev in asistentov 
Kreditno ovrednotenje študentskega tutorstva.
Seznanjenje študentov z obštudijskimi dejavnostmi.
Informiranost o dogajanju.
Skrb za študente s posebnimi potrebami.
Poletna šola.

Priložnosti za izboljšanje
Spodbujanje mednarodnih izmenjav.
Informiranost študentov enote v Mariboru.
Poklicno svetovanje in informiranje študentov o zaposljivosti diplomantov.
Več prakse in praktičnega izobraževanja tekom študija.

Neskladnosti
Niso ugotovljene.


6. MATERIALNE RAZMERE

Ugotovljeno dejansko stanje
· Izpolnjevanje meril za akreditacijo
· Presojani študijski programi izpolnjujejo 1. – 3. točko 27. člena meril za akreditacijo.

· Analiza ugotovitev
· TEOF svojo pedagoško dejavnost izvaja na dveh lokacijah – v Ljubljani in Mariboru, pri čemer je izvajanje posameznega študijskega programa na dislocirani enoti v Mariboru odvisno od števila vpisanih študentov. Prostori na obeh lokacijah niso v lasti TEOF, temveč slednja v njih gostuje kot najemnik, kar lahko potencialno povzroča težave pri izvedbi programov, če bi prišlo do nesoglasij med lastniki in zavodom.
· Komisija ugotavlja, da so vse predavalnice v Ljubljani in Mariboru ustrezno opremljene in omogočajo nemoteno izvedbo študijskega procesa. Predavalnice v Ljubljani so ustrezno opremljene s sodobno IK tehnologijo, medtem ko so v Mariboru le 3 predavalnice opremljene z IK tehnologijo.
· Na obeh lokacijah je ustrezno poskrbljeno za dostop in delo študentov s posebnimi potrebami. Prostori so opremljeni z dvigalom in posebej prilagojenimi sanitarijami. Zaradi prostorskih omejitev na enoti v Ljubljani se nemoten študij študentom s posebnimi potrebami zagotavlja preko dodatnih prilagoditev v razporeditvi predavanj.
· Knjižnici na obeh lokacijah sta ustrezno opremljeni in zagotavljata knjižnična gradiva s področja presojanega študijskega programa ter strokovnih področij študija. Knjižnici študentom zagotavljata tudi dostop do elektronskih baz in virov podatkov, vendar je računalniški sistem zastarel in potreben obnove. Z zagotavljanjem hitre medknjižnične izposoje študentom zagotavljata nemoten študijski proces.
· V ljubljanski knjižnice se, skozi razgovore s študenti, kaže potreba po dodatni čitalnici in po prilagoditvi odpiralnega časa predvsem v času izpitov.

Prednosti
· Kljub slabim finančnim pogojem in prostorski omejenost so prostori dobro vzdrževani ter izkoriščeni.
· Delovni pogoji za zaposlene pedagoške, raziskovalne in podporne sodelavce so primerni.
· Prostori so dobro prilagojeni za študente s posebnimi potrebami.
· Celovita pokritost prostorov z internetom (EDUROM).
· Obstoječa didaktična, tehnična in informacijska tehnologija je dobro izkoriščena.
· Knjižnici skrbita za posodobitev in nakup dodatne literature.

Priložnosti za izboljšanje
· Dodatno opremljanje predavalnic v Mariboru z ustrezno IK tehnologijo.
· Nadaljevanje posodobitve računalniške opreme v ljubljanski knjižnični enoti.
· Podaljšanje delovnega časa knjižnice oz. čitalnice tako, da bo študentom nemoten študij omogočen tudi v času izven trajanja pedagoškega procesa (popoldan oz. zvečer).
· Vzpostavitev dodatne čitalnice oz. tihe sobe in sobe za skupinsko delo na enoti v Ljubljani.
· Dolgoročna rešitev glede lastništva prostorov, v katerih domuje TEOF.

Neskladnosti
Niso ugotovljene.


7. ZAGOTAVLJANJE KAKOVOSTI

Ugotovljeno dejansko stanje
· Izpolnjevanje meril za akreditacijo
· Teološka fakulteta v celoti izpolnjuje 28. člen  meril za akreditacijo.

· Analiza ugotovitev
· TEOF ima ustrezno urejen notranji sistem zagotavljanja kakovosti, ki deluje učinkovito in je primerljiv v evropskem visokošolskem prostoru. Vsebuje vse nastavke za uresničevanje procesov, ki so pomembni za izboljševanje kakovosti delovanja zavoda in izvajanja študijskih programov Dejavnost TEOF se načrtuje stalno in celovito in predstavljajo integralni del sistema Univerze v Ljubljani. Izvajanje načrtov se redno spremlja, napake in pomanjkljivosti pa se odpravljajo.  
· Visokošolski zavod redno opravlja samoevalvacijo na vseh področjih presoje iz meril. 
· Posebej bi izpostavili analizo premikov v procesu večje prepoznavnosti posameznih študijskih programov na TEOF in vzpostavljanju mehanizmov za njihovo uresničevanje, kar se je udejanilo v zadnjem triletnem obdobju. V nadaljevanju analize je treba poudariti uvajanja funkcije skrbnikov za posamezne študijske programe, kar je omogočilo učinkovito izgrajevanje sistema vzajemnega dopolnjevanja notranje evalvacije posameznih študijskih programov in njihovih temeljnih gradnikov (tako obveznih kot izbirnih) tako s strani učiteljev in asistentov kot tudi s strani študentov. 
· Od zadnje akreditacije so na podlagi predhodnih analiz, skladno s predvideno proceduro, spremenili nekatere elemente v strukturi predmetnikov. Pri tem so upoštevali tako spoznanja skrbnikov kot tudi študentov in učiteljev. Spremenjeni študijski programi boljše in učinkovitejše odgovarjajo na izzive sodobnega sveta.
· Pri tem pa bi morali povečati promocijo posameznih študijskih programov in profila njihovih diplomantov, da bi bili najprej pripoznani in nato prepoznani na trgu dela.
· Ob evidentnih prizadevanjih za internacionalizacijo tako zavoda kot posameznih študijskih programov, bi bilo treba zagotoviti povečanja izvajanja posameznih delov študijskih programov v tujih jezikih.
· Fakulteta je od zadnje akreditacije napredovala v sistemu enostavnosti in preglednosti udejanjanja načinov sprememb in zagotavljanja kvalitete pri teh spremembah v posameznih študijskih programih. Te spremembe temeljijo na konsistentnem sistemu zbiranja podatkov, na ustrezni obdelavi le teh in na dobri povratni komunikaciji z respondenti.
· S samoevalvacijskimi izsledki za posamezna področja, ki jih pripravi Komisija za kakovost, so seznanjeni študenti, visokošolski učitelji in sodelavci ter drugi deležniki. Vsi imajo možnost, da predlagajo ukrepe za izboljšave ter spremljajo njihovo uresničevanje. Z zagotavljanjem mehanizmov in procesov za doseganja zastavljenih ciljev TEOF tako vzpostavlja zanko kakovosti in učinkovito usmerja in razvija kulturo kakovosti.
· Kazalo bi razmisliti o ustanovitvi strateškega sveta fakultete, ki bi lahko dejansko skrbel za načrtovanje novih korakov v realizacije strategije fakultete in zagotavljal uresničevanje teh načrtov.
· Dokumentirana spoznanja o kakovosti delovanja TEOF na vseh področjih, njihova analiza in  predlogi ukrepov za izboljšave so dostopni v samoevalvacijskih poročilih, ki so bila do leta 2011 samostojna in so v zadnjih letih združena v Poslovno poročilo s poročilom o kakovosti. Vsa poročila so objavljena in javno dostopna.
Prednosti
· Preglednost in enostavnost sledenja posameznih sprememb v študijskih programih.
· Dobra zaznavnost nevralgičnih točk in izdelava akcijskih načrtov za odpravo.
· Vzpostavitev sistema skrbnikov posameznih študijskih programov.
· Sistemska in formalna vključitev tajnika fakultete v delo komisije za kakovost
Dobro delo komisije za kakovost.
Dejansko aktivna vloga študentskih predstavnikov v udejanjanju skrbi za kakovost.

Priložnosti za izboljšanje
· Izdelava kazalnikov  za spremljanje dviga kvalitete institucije pri doseganju njene vizije.
· Pri samoevalvaciji morajo aktivneje sodelovati zunanji deležniki.
· Vzpostavitev strateškega sveta.
· Skrb za promocijo študijskih programov in njihovih diplomantov.
· Skrb za ponujanje izvedbe delov študijskih programov v tujih jezikih.
· Zagotoviti raziskovanje in spremljanje zaposljivosti diplomantov, doseganj začrtanih kompetenc in uporabnosti le teh na trgu dela.
Neskladnosti
Niso ugotovljene.


POVZETEK
Teološka fakultete je ustanovna članica Univerze v Ljubljani in predstavlja pomemben del slovenskega akademskega in kulturno religioznega sistema. Kljub skoraj polstoletni izključenosti iz akademskega sistema v Sloveniji je svoje izvorno poslanstvo – izobraževanje teologov duhovnikov – uspešno nadgradila s študijskimi programi za laiške študente tako na prvi kot na drugi bolonjski stopnji, kar diplomantom omogoča izjemno širok spekter delovanja (in potencialno zaposlovanja) na pastoralnem, karitativnem, izobraževalnem, vzgojnem, terapevtskem in svetovalnem področju.
Pomemben premik v dvigu kakovosti pri posameznih študijskih programih predstavljajo na novo uvedeni skrbniki programov, ki bdijo nad izvajanjem programov in skupaj sodelavci na ustreznih katedrah in študenti, ki so vključeni v program, redno analizirajo dejstvena stanja in spremljajo kvaliteto ter izvedbo študijskega programa. Pomembno vlogo v tem procesu ima komisija za kakovost, ki je z vključitvijo tajnika fakultete pridobila na učinkovitosti dela. Vedno večji poudarek je na evalvacijah, ki potekajo že med samim izvajanjem programa, kar omogoča hitrejšo implementacijo posameznih spoznanj (premiki predmetov, spreminjanje izbirnosti) in takojšnjo boljšo izvedbo študijskega procesa. 
TEOF je od zadnje akreditacije napredovala v sistemu enostavnosti in preglednosti udejanjanja načinov sprememb in zagotavljanja kvalitete pri teh spremembah v posameznih študijskih programih. Te spremembe temeljijo na konsistentnem sistemu zbiranja podatkov, na ustrezni obdelavi le teh in na dobri povratni komunikaciji z respondenti.
Ugotovili smo pozitivne premike na področju ugotavljanja ustreznosti doseženih kompetenc v posameznih študijskih programih v odnosu do pričakovanj in zahtev potencialnih zaposlovalcev. Pri tem pa bi morali povečati promocijo posameznih študijskih programov in profila njihovih diplomantov, da bi bili najprej pripoznani in nato prepoznani na trgu dela.


SUMMARY 
Faculty of Theology is a founding member of the University of Ljubljana and is an important part of Slovenian academic, cultural and religious system. Despite almost half a century of exclusion from the academic system in Slovenia TEOF has its original mission - the education of theologians priests - successfully upgraded with curricula for lay groups students at both the first and second Bologna cycle, which graduates enables extremely wide spectrum of activity (and potential employment) in the pastoral, charitable, educational, therapeutic and counseling field.
A significant shift in improving the quality of the individual study programs represent the newly introduced program administrators who watch over the implementation of programs and in cooperation with a total staff of relevant Departments and students involved in the programs, shall analyze the facts of the situation and monitor the quality and implementation of the study program. An important role in this process has the Commission for the quality. Its work gained more efficiency after the inclusion of the General Manager of the Faculty as its full member. The growing emphasis on evaluations that have been taking place during the process of program's realisation allows faster and better implementation of individual justified changes (the movement of objects, changing electives) in the study program.
TEOF since the last accreditation progresses in providing simpler and more transparent ways of fostering change and quality assurance of these changes on individual programs. These changes are based on consistent data collection system, the appropriate treatment of these and good feedback communication with respondents.
We have found the positive developments in the field of qualification achieved competencies in individual programs in relation to expectations and requirements of potential employers. In doing so, TEOF should increase the promotion of individual study programs and the profile of their graduates to be initially recognized and subsequently become visible in the labor market.


Prednosti in priložnosti za izboljšanje
	Prednosti 
	Priložnosti za izboljšanje

	Dobro vzpostavljen sistem sprotnega ugotavljanje značilnosti, pomanjkljivosti in težav presojaniha študijskega programa.
Dobri medčloveški odnosi tako med študenti in učitelji kot tudi med študenti, učitelji in delavci v podpornih službah. 
Odprtost za individualne potrebe, razlike.
Skrbniki študijskih programov.
Mednarodne povezave institucije.
Fakulteta odlično sodeluje s Slovensko škofovsko konferenco in redovnimi skupnostmi na Slovenskem.
Sodelovanje z Zvezo zakonskih in družinskih terapevtov Slovenije.
Učinkovita dvojnost notranje organiziranosti (katedre - izobraževalno, instituti – raziskovalno, strokovno, svetovalno delo)
Pomlajevanje učiteljskega kadra in večje vključevanje asistentov.
Učinkovito delo podpornih služb.
Poletna šola.
Kreditno ovrednotenje študentskega tutorstva.
Preglednost in enostavnost sledenja posameznih sprememb v študijskih programih.
Sistemska in formalna vključitev tajnika fakultete v delo komisije za kakovost.
 
	
Vključevanje zunanjih deležnikov v izboljševanje in prenavljanje presojanih študijskih programov.
Odprtost za različne religiološke smeri.
Vključevanje tujih učiteljev v izvedbo programa.
Premislek o izvajanju skupnega dela programov.
Možnost uvedbe propedevtično podpornega svetovanja in usposabljanja.
Skrb za aktivno promocijo profila diplomanta in skrb za spremljanje konkurenčnosti diplomantov na trgu dela.
Poskus pridobitve bilateralnih pogodb za sodelovanje in mednarodne izmenjave predvsem z Italijo in Francijo.
Dolgoročna rešitev lastniško najemniškega odnosa za prostore institucije.
Promocija zunanje izbirnosti.
Uresničevanje možnosti uporabe sobotnega leta.
Permanentno vključevanje profesorjev iz drugih institucij v pedagoški proces.
Vključevanje strokovnjakov iz prakse v pedagoški proces.
Poklicno svetovanje in informiranje študentov o zaposljivosti diplomantov.
Podaljšanje delovnega časa knjižnice oz. čitalnice tako, da bo študentom nemoten študij omogočen tudi v času izven trajanja pedagoškega procesa (popoldan oz. zvečer).
Vzpostavitev dodatne čitalnice oz. tihe sobe in sobe za skupinsko delo na enoti v Ljubljani.
Izdelava kazalnikov  za spremljanje dviga kvalitete institucije pri doseganju njene vizije.
Vzpostavitev strateškega sveta.




Zahvale
Zahvaljujemo se vodstvu Teološke fakultete, študentom, asistentom, učiteljem, članom podpornih služb in predstavnikom zunanjih deležnikov za izjemno kooperativnost in zagotavljanje prijetnega in ustvarjalnega okolja med našim obiskom na fakulteti.
Zahvaljujemo se predstavnici Nakvisa Zali Sečnik za odlično strokovno podporo pri izvedbi presoje.

